CELEX: 62007CN0561
Language: et
Date: 2007-12-18 00:00:00
Title: Kohtuasi C-561/07: 18. detsembril 2007 esitatud hagi — Euroopa Ühenduste Komisjon versus Itaalia Vabariik

8.3.2008   
            
            
               ET
            
            
               Euroopa Liidu Teataja
            
            
               C 64/21
            
         18. detsembril 2007 esitatud hagi — Euroopa Ühenduste Komisjon versus Itaalia Vabariik
   (Kohtuasi C-561/07)
   (2008/C 64/32)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: J. Enegren ja L. Pignataro)
   
      Kostja: Itaalia Vabariik
   Hageja nõuded
   
               —
            
            
               Hoides jõus 29. detsembri 1990. aasta seaduse 428 artikli 47 lõikeid 5 ja 6, mille kohaselt ettevõtja majandusraskuste korral, mis on sätestatud 12. augusti 1977. aasta seaduse nr 675 artikli 2 lõike 5 punktis c, ei ole direktiivi 2001/23/EÜ artiklites 3 ja 4 sätestatud töötajate õigusi võimalik teostada sellise ettevõtte üleminekul, mille suhtes on välja kuulutatud „kriisiolukord”, on Itaalia Vabariik rikkunud oma sellest direktiivist tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         Väited ja peamised argumendid
   Komisjon leiab, et seadus 428/1990 (artikli 47 lõiked 5 ja 6) on vastuolus 12. märtsi 2001. aasta direktiiviga 2001/23/EÜ (1) ettevõtjate, ettevõtete või nende osade üleminekul töötajate õigusi kaitsvate liikmesriikide õigusaktide ühtlustamise kohta, kuna ettevõtte töötajad, kellele tehakse vajadusel erakorralisi makseid tööseisakute kassast, mis on üle läinud ettevõtte uuele omanikule, kaotavad tsiviilseadustiku artiklis 2112 sätestatud õigused, va võimalikud kollektiivlepingus ettenähtud tagatised („soodsama sätte kohaldamine”, mis on sätestatud artikli 47 lõikes 5).
   Seega ei laiene ettevõtte üleminekul selle töötajatele, kellele kriisiolukorras tehakse erakorralisi makseid tööseisakute kassast („CIGS”), eespool viidatud direktiivi artiklites 3 j a 4 sätestatud tagatised.
   Mis puutub artikli 47 lõikesse 6, mille kohaselt töötajatel, kes ei lähe üle ettevõtte uuele omanikule, rentnikule või tööandjale, on aasta jooksul või kollektiivlepingus sätestatud pikema perioodi jooksul alates üleminekust eesõigus viimase poolt korraldataval töölevõtmisel töökoht saada. Nendele töötajatele, kes võetakse ettevõtte uue omaniku, rentniku või tööandja poolt tööle pärast ettevõtte üleminekut, tsiviilseadustiku artikkel 2112 ei kohaldu.
   Itaalia Valitsus ei vaidle vastu komisjoni analüüsile, et ettevõtte üleminekul ei laiene töötajatele, kellele kriisiolukorras kohaldatakse CIGS süsteemi, direktiivi artiklites 3 ja 4 sätestatud tagatised. Samas leiab ta, et käesolevas kohtuasjas kohaldub direktiivi artikli 5 lõige 3.
   Komisjon on hagiavalduses märkinud, et nimetatud säte lubab ettevõtte üleminekul, kui võõrandaja on olulistes majandusraskustes, töötajate töölepingute tingimusi muuta, et ettevõtja, ettevõtte või nende osa allesjäämiseks säilitada töötajatele töötamise võimalus. See säte annab liikmesriikidele ainult õiguse teatud tingimustel lubada võõrandajal ja töötajate esindajatel töölepingu tingimuste muutmises kokku leppida, kuid mitte välistada direktiivi artiklite 3 ja 4 kohaldamist, nagu seda teevad seaduse 428/1990 artikli 47 lõiked 5 ja 6.
   
      (1)  EÜT L 82, lk 16; ELT eriväljaanne 05/04.